钦定古今图书集成/明伦汇编/官常典/第596卷 > 《辞免江东运使状一》前人
## 钦定古今图书集成/明伦汇编/官常典/第596卷 > 《辞免江东运使状一》前人

右。熹见任主管西京嵩山崇福宫。忽于今年九月，准
尚书省札子，“奉圣旨，朱熹除江东转运副使，填见阙，
不候受告，疾速之任，任满前来奏事。”熹闻命震惊，不
知所措。伏念熹空疏无取，疾病早衰，入仕四十馀年，
止是循常窃禄，本无奇节可以逾人，徒以屡蒙恩私，
横加除用，间有非其分之所当得，与其力之所能堪
“者，不得不控辞以干朝听。”而传闻不察，指目多端。独
荷寿皇天日之照临，许全素守。又辱圣主云章之藻
饰，误借宠褒。遂得偷安里闾，毕愿香火。在于愚分，已
极叨逾。不谓圣恩记怜，遂加任使。仰惟始初清明之
日，正是贤智驰骛之秋。顾虽残废之馀，岂不愿效尺
寸。实以积衰既久，百恙交攻，心剿形“疲，视昏听重，窃
自揣度决然不堪一路耳目之寄，若不祈哀丐免，必
致自取颠𬯀。兼熹祖乡徽州，正属本路，见有坟墓、宗
族、田产在婺源，窃虑在法，亦合回避。欲望朝廷洞照
本末，曲为敷奏，特与追寝新命，令熹复还故官，庶几
少安。愚贱之迹，则熹不胜千万幸甚。谨具状申尚书
省，伏候钧旨。”